ઓક્સફર્ડના વિદ્યાર્થીઓ, ફેકલ્ટીઝ અને સંશોધકો સાથે વાતચીતમાં તેમણે વર્તમાનમાં વ્યક્તિઓ, સમાજો અને રાષ્ટ્રો સમક્ષ વિવિધ પડકારો અને તકોની વાત કરવા સાથે વૈશ્વિક વિકાસ માટે ટેકનોલોજી સહિત પરિબળો દ્વારા લવાતાં નવીન પરિવર્તનો સાથે અનુકૂલન સાધવું અનિવાર્ય હોવાનું જણાવ્યું હતું. મિ. પટનાયકે ખાસ તો ભારતની વાત કરી હતી, જ્યાં માત્ર ખાનગી ક્ષેત્ર જ નહિ પરંતુ, સરકાર પણ ઈન્ટરનેટ અને સોશિયલ મીડિયા સહિત માસ ટેકનોલોજિકલ સાધનોને સક્રિયપણે નિયંત્રત કરી તેનો ઉપયોગ અંતરિયાળ ગામોમાં પણ સમાજસેવા પહોંચાડવા કરે છે.